กฎกระทรวง ฉบับที่ 41 (พ.ศ. 2520) ออกตามความในพระราชบัญญัติเงินตรา พ.ศ. 2501
กฎกระทรวง
ฉบับที่ ๔๑
(พ.ศ. ๒๕๒๐)
ออกตามความในพระราชบัญญัติเงินตรา
พ.ศ. ๒๕๐๑[๑]
 

อาศัยอำนาจตามความในมาตรา ๕ และมาตรา ๑๙
แห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลังออกกฎกระทรวงไว้
ดังต่อไปนี้

ให้ยกเลิกความในข้อ ๑ แห่งกฎกระทรวง (พ.ศ. ๒๕๐๑) ออกตามความในพระราชบัญญัติเงินตรา
พ.ศ. ๒๕๐๑ และให้ใช้ความต่อไปนี้แทน
ข้อ ๑ ผู้ใดประสงค์จะขอแลกเปลี่ยนธนบัตรชำรุด
ให้ทำคำร้องเป็นหนังสือตามแบบยื่นต่อธนาคารแห่งประเทศไทยหรือเจ้าหน้าที่ซึ่งธนาคารแห่งประเทศไทยมอบหมายโดยแนบธนบัตรชำรุดไปกับคำร้องด้วย
ในกรณีที่ธนาคารแห่งประเทศไทยหรือเจ้าหน้าที่ซึ่งธนาคารแห่งประเทศไทยมอบหมายเห็นสมควร
จะรับธนบัตรชำรุดไว้แลกเปลี่ยนโดยมิต้องให้ผู้ประสงค์จะขอแลกเปลี่ยนธนบัตรชำรุดทำคำร้องเป็นหนังสือดังกล่าวในวรรคหนึ่งก็ได้


ให้ไว้ ณ วันที่ ๒๒ ธันวาคม พ.ศ. ๒๕๒๐
สุพัฒน์ สุธาธรรม
รัฐมนตรีว่าการกระทรวงการคลัง
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรแก้ไขวิธีการขอแลกเปลี่ยนธนบัตรชำรุด
เพื่ออำนวยความสะดวกและเพื่อทุ่นเวลาและค่าใช้จ่ายแก่ประชาชนผู้ประสงค์จะขอแลกเปลี่ยนธนบัตรชำรุด จึงจำเป็นต้องออกกฎกระทรวงนี้































ปิยะธิดา/ปรับปรุง
๑๑ พฤษภาคม ๒๕๖๑




[๑] ราชกิจจานุเบกษา เล่ม ๙๔/ตอนที่ ๑๓๖/ฉบับพิเศษ หน้า ๑/๓๐
ธันวาคม ๒๕๒๐